കഞ്ചാവ് വാങ്ങുന്നവര് സ്വന്തം മതക്കാരില് നിന്ന് വാങ്ങുക, മറ്റു മതക്കാരില് നിന്ന് വാങ്ങി വര്ഗീയ പ്രശ്നം ഉണ്ടാക്കരുത് പരിഹസിച്ച് സന്ദീപാനന്ദ ഗിരി തിരുവനന്തപുരം: പാലാ ബിഷപ്പിന്റെ നര്ക്കോട്ടിക് ജിഹാദ് പരാമര്ശം വിവാദമായ പശ്ചാത്തലത്തില് പരിഹാസവുമായി സന്ദീപാനന്ദ ഗിരി. മയക്കു മരുന്നും കഞ്ചാവും ഉപയോഗിക്കുന്നവര് കഴിവതും സ്വന്തം മതത്തില് പെട്ടവരില് നിന്ന് തന്നെ വാങ്ങി ഉപയോഗിക്കേണ്ടതാണ്. മറ്റു മതക്കാരുടെ കയ്യില് നിന്ന് വാങ്ങി വെറുതെ വര്ഗീയ പ്രശ്നം ഉണ്ടാക്കരുതെന്നും സന്ദീപാനന്ദ ഗിരി ഫേസ്ബുക്കില് കുറിച്ചു. കുറവിലങ്ങാട് പള്ളിയുടെ യുട്യൂബ് ചാനലിലൂടെ പുറത്തുവിട്ട വീഡിയോയില്ലാണ് പാലാ രൂപതാ ബിഷപ് മാര് ജോസഫ് കല്ലറങ്ങാട്ട് വിവാദ പ്രസ്താവന നടത്തിയത്. ചെറുപ്രായത്തില് തന്നെ കത്തോലിക്കാ പെണ്കുട്ടികളെയും യുവാക്കളെയും നര്ക്കോട്ടിക്ലൗ ജിഹാദികള് ഇരയാക്കുന്നതായി വീഡിയോയില് അദ്ദേഹം ആരോപിച്ചിരുന്നു.